กนง.คงดอกเบี้ย1.75%พยุงเศรษฐกิจทรุดหนัก
กนง.เอกฉันท์คงอัตราดอกเบี้ย 1.75% หนุนการขยายตัวเศรษฐกิจที่มีสัญญาณทรุดชัดเจนมากขึ้น
8 พ.ค. 2562

กนง.เอกฉันท์คงอัตราดอกเบี้ย 1.75% หนุนการขยายตัวเศรษฐกิจที่มีสัญญาณทรุดชัดเจนมากขึ้น
คณะกรรมการนโยบายการเงิน (กนง.) มีมติเอกฉันท์ให้คงอัตราดอกเบี้ยนโยบายไว้ที่ 1.75% หลังจากประเมินแล้วเห็นว่าเศรษฐกิจไทยมีความเสี่ยงทั้งจากเศรษฐกิจและการค้าโลกชะลอตัว กระทบกับการส่งออกไทย
นอกจากนี้ ยังมีความไม่แน่นอนเศรษฐกิจภายในประเทศ ที่ยังต้องประเมินผลกระทบต่างๆ ที่เกิดขึ้น ซึ่งเบื้องต้นคาดว่าเศรษฐกิจจะชะลอตัวขยายตัวกว่าที่คาดการณ์ไว้ก่อนหน้านี้ที่คาดว่าจะขยายตัวได้ 3.8% จึงให้คงอัตราดอกเบี้ยนโยบายสนับสนุนการขยายตัวเศรษฐกิจ
ด้านนายประสงค์ พูนธเนศ ปลัดกระทรวงการคลัง เปิดเผยว่า สงครามการค้าระหว่างสหรัฐและจีน เป็นเรื่องที่ยังต้องติดตามผลกระทบกับการส่งออกและเศรษฐกิจไทยซึ่งรัฐบาลได้เตรียมความพร้อม เพื่อรองรับกับความผันผวนของเศรษฐกิจโลก และเศรษฐกิจภายในประเทศยังขยายตัว ทำให้ยังเชื่อว่าเศรษฐกิจทั้งปีจะขยายตัวได้ 3.8% ตามที่กระทรวงการประมาณการไว้
สำหรับการจัดตั้งรัฐบาลยังอยู่ในกำหนดเวลาการตามเดิม และเชื่อว่าจะเป็นผลบวกต่อภาพรวมเศรษฐกิจ โดยเฉพาะด้านการลงทุนที่จะสร้างความเชื่อมั่นให้กับนักลงทุนลงทุนในประเทศไทยเพิ่มมากขึ้น